
[image: ]Помощ при бедствия – сила, щедрост и лидерство! 
Клас: 11ти
Учениците ще изследват ситуации, породени от природни бедствия, и ще дават примери на помощта, оказана в опит да се помогне на пострадалото население, изследвайки ролята на различните сектори в посрещането на потребностите. Учениците могат да участват в кампания по набирането на вещи и ще научат за организации, за които те могат да допринесат чрез даряване на средства, време или умения. 
Ключов въпрос: Как можем най-добре да помогнем на хората, които са пострадали при природно бедствие?

Продължителност: две занятия по 40 минути
Цели: 
Учениците:
· да могат да дадат определение на филантропията и връзката й с различните сектори;
· да придобият знания за организациите, участващи в оказването на помощ след бедствие; 
· да знаят как да организират и проведат кампания за набиране на вещи и допринесат към работата на организация с нестопанска цел.

Материали: 
· Приложение 1: Информация за сектора за обсъждане; 
· Приложение 3: Провеждане на проучване;
· За справка на преподавателя: Приложение 2: Мрежа на проблемите;
· НПО, с която да се работи по кампанията за набиране на вещи.

Инструкции: 
Насочващи дейности:
1. Преди учениците да влязат в класната стая, преместете всички чинове/маси покрай стените, за да има голямо открито пространство. 
2. Щом като учениците влязат в стаята, им дайте следната инструкция: Вашият чин е вашият дом в тази класна стая и вече не разполагате с него. Освен това трябва да се откажете от личните си вещи (раници, листове хартия, молив и т.н.), като ги поставите на чиновете/масите в края на стаята. Моля, погледнете към дъската за допълнителни насоки.
3. Напишете на дъската: Извадете си лист хартия и молив и напишете съчинение за това да си бездомен.
4. Учениците ще разберат, че не могат да изпълнят заданието и съответно ще настъпи пълен хаос в класната стая. Някои ще седнат на пода, други ще се оплакват, някои ще откажат да правят каквото и да е. Тези реакции се очакват. Оставете ги няколко минути, за да могат да започнат да реагират по-спокойно и правилно. 
5. Помолете децата да седнат на пода и да обсъдят дейността, като задавате следните въпроси за дискусия:

· Как се почувствахте, когато трябваше да се откажете от личните си вещи?
· Как се почувствахте, когато не можехте да изпълните заданието и нямаше с какво да работите?
· Как бихте се почувствали, ако реално изгубите всичко при природно бедствие? (Обсъдете точно какво ще бъде изгубено: снимки, дрехи, предмети за спомен и други ценни вещи, може даже и членове на семейството и приятели). 
· Как бихте се почувствали, ако нямате място, където да живеете?
· Кой ще ви помогне в това?

6. Кажете на учениците, че след природно бедствие (като например наводнение, ураган или земетресение) много хора и организации искат да помогнат на засегнатите хора, претърпели загуба на дома, близките си и/или други ресурси. Попитайте учениците какви потребности могат да имат хората, след като преживеят бедствие (отговорите могат да включват: подслон, храна, дрехи, вода, начин да се свържат с близките си, медицинска помощ и др.).
7. Направете кратък преглед на различните сектори от икономиката в България:  стопански, нестопански, държавен и семейството (макар семейството да не е официално разглеждан като сектор, е важно децата да привидят важността от него в дадена ситуация и затова, то присъства тук).  Всички сектори имат своя принос при бедствия. 
8. Показва се думата „филантропия/дарителство“ и се дава определение на думата като споделяне на време, умения и средства и извършване на действия за общото благо. Обсъдете конкретни идеи за това как различните сектори могат да споделят време с пострадалите от природно бедствие (доброволчество и набиране на средства), какви средства могат да споделят (пари, храна, дрехи, одеяла) и какви умения могат да бъдат ценни (инженери, лекари, строители).
9. Опитайте се в дискусията да насочите децата към извода, че е необходимо и четирите сектора да работят заедно, за да посрещнат последиците от бедствията. Президентът може да излезе с публично обръщение; премиерът също прави обръщение каква извънредна помощ правителството ще окаже; президентът и медиите ще се обърнат с призив за помощ. Обсъдете как всичко това е свързано с филантропията. По какъв начин отделните лица и институции се включват, за да оказват помощ и защо?
10. Различни нестопански организации активно ще действат в района на бедствието. Обсъдете  какви ресурси и средства предлагат те. Откъде идват техните пари за такава дейност?
11. Стопанските организации ще допринесат с пари и други ресурси. Каква е възможната мотивация за тях да даряват?
12. Задайте на учениците въпроса дали си мислят, че могат да окажат помощ и по какъв начин. Как биха могли да мобилизират силата, щедростта и лидерството на младите хора в класа/училището/общността им в отговор на евентуално природно бедствие?
13. Задайте на учениците задачата да съберат информация за нестопанските организации, които имат хуманитарен профил и се занимават с природни бедствия. Насърчете ги да се обърнат към местни организации. Можете да поканите за следващия час представител, който да разкаже на децата неща, свързани с практиката и със стъпките, които се предприемат при бедствия. 
14. Прожектирайте на стената или раздайте на децата Приложение 3. Използвайте предложената схема, за да обсъдите различните поводи за тревога при бедствие. Помолете учениците да помислят и предложат възможните нужди и проблеми, свързани с всеки елемент от схемата.
15. Поканете представителя на НПО с хуманитарен профил, която работи с пострадали при бедствие. Помолете го да разкаже конкретния опит, потребности и стъпки при ситуация. Учениците да се свържат с НПО, за да се открият конкретните потребности, да си набележат цел и да са сигурни, че проектът отговарят на действителната нужда.

Приложение 1 

Секторите в обществото


	Стопански сектор
	Държавен сектор
	Нестопански сектор


	Съществува, за да реализира печалба.
	Съществува, за да предоставя публични стоки и услуги, които отговарят на потребностите или очакванията на населението като например пощенска служба и национална отбрана. 
	Съществува, за да посрещне потребностите, които стопанският и публичният сектор не могат да или не посрещнат. Често пъти е катализатор на социална промяна.


	Предоставя стоки или услуги, свързани с търсенето и печалбата.
	Може да регулира работата на стопанския сектор, например телефонните услуги.

	Може да предоставя стоки и услуги, свързани с потребност.

	Приходите/печалбата зависят от избора да се закупи стока или услуга. 
	Създава и прилага правила посредством закони, които дават права на и задължават гражданите. Държавният сектор може да ви обложи с данъци или да ви накара да си закупите лиценз за осъществяване на конкретна дейност.

	Организациите предоставят услуги за подобряване качеството на живот. 

	Печалбата се разпределя сред собствениците или акционерите на компанията за лична облага.
	Представителите могат да обещаят да предоставят услуги, за да спечелят изборите. 
	Печалбата не се използва за лична облага на нито едно от лицата, свързани с организацията. Печалбата се инвестира в продължаване на каузата на организацията.







Приложение 2

Мрежа на потенциалните проблеми

[bookmark: _GoBack]Инструкции: Поставете в центъра на кръга една от областите на тревога и подредете свързаните с това проблеми в отделните кутийки. Можете спокойно да добавите допълнителни кутийки към всяка една от четирите, в която посочвате допълнителни последици, ако е необходимо. Направете това за всяка област на тревога.

Недохранване и дехидратация
Риск от заболявания









Здраве










Водоснабдителната и канализационната система е разрушена

Много хора са получили наранявания от урагана








Приложение 3 

Провеждане на проучване

За да проучите всяка хуманитарна организация, попълнете целта или мисията, целите и постиженията на организацията.
Име на организацията: 
	 




Цел или мисия





	

	




Задачи






	

	




Постижения

